Diari Oficial de la Generalitat Valenciana


Sumari del DOGV 3837, del 15-09-2000 (2000/7440)

DECRET 128/2000, de 5 de setembre, del Govern Valencià, pel qual, en compliment de la condició establida per la Resolució de l'Alcaldia de l'Ajuntament de València número U-3857, de data 25 de juny de 1996, es cedeixen a la corporació esmentada les parcel·les denominades 5a, 5b i 5c del polígon Font de Sant Lluís d'aquesta capital, que confronten amb el centre d'Ensenyament Secundari Ausiàs March.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3837

Data del DOGV
:   15-09-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/7440


Data del document
:   05-09-2000

Organisme emissor
:   Conselleria d'Economia, Hisenda i Ocupació

Tipus de document
:   Decret

Descriptors 

:   * València
    * cultura regional
    * transmissió de la propietat
    * propietat immobiliària

DECRET 128/2000, de 5 de setembre, del Govern Valencià, pel qual, en compliment de la condició establida per la Resolució de l'Alcaldia de l'Ajuntament de València número U-3857, de data 25 de juny de 1996, es cedeixen a la corporació esmentada les parcel·les denominades 5a, 5b i 5c del polígon Font de Sant Lluís d'aquesta capital, que confronten amb el centre d'Ensenyament Secundari Ausiàs March. [2000/M7440]
  
Per la Resolució de l'Alcaldia de València númeroU-3857, de data 25 de juny, se supeditava la concessió de la llicència per a la construcció del centre d'Ensenyament Secundari Ausiàs March a la cessió, per la Generalitat Valenciana, de tots aquells vials, corresponents al cas i la titularitat dels quals la té la Generalitat, així com de la resta de terrenys oferits com a compensació en aquest concepte, en l'escrit subscrit pel secretari general de la Conselleria d'Educació i Ciència en data 26 de juliol de 1995.
  
En compliment de la condició esmentada, la Conselleria de Cultura, Educació i Ciència va proposar la cessió a l'Ajuntament de València de la superfície del viari que confronta amb el centre esmentat, format per les denominades parcel·les 5a, 5b i 5c del polígon Font de Sant Lluís.
  
Les parcel·les esmentades consten en l'Inventari General de Béns i Drets de la Generalitat Valenciana, amb la qualificació jurídica de béns patrimonials, amb el codi A02/46/250/0390.
  
Per això, als efectes de complir la condició establida en la Resolució de l'Alcaldia de l'Ajuntament de València número U-3857, de data 25 de juny, i considerant la utilitat pública i interés social dels fins als quals es destinaran els immobles assenyalats.
  
Vist el que estableix l'article 42 i següents de la Llei 3/1986, de 24 d'octubre, de Patrimoni de la Generalitat Valenciana, així com la disposició addicional cinquena del text legal esmentat en la redacció que en fa la Llei 8/1995, de 29 de desembre, a proposta del conseller d'Economia, Hisenda i Ocupació i amb la deliberació prèvia del Govern Valencià, en la reunió del dia 5 de setembre de 2000,
  
DECRETE
  
Article 1
  
Declarar l'alienabilitat de les parcel·les 5a, 5b i 5c del polígon Font de Sant Lluís de València, qualificades com a vials, en el planejament urbanístic municipal, que confronten amb el vial denominat Camí Vell Font de Sant Lluís i amb el centre d'Ensenyament Secundari Ausiàs March que es descriuen en el punt segon del present decret, als efectes de la seua cessió a l'ajuntament d'aquesta capital.
  
Article 2
  
Cedir a l'Ajuntament de València, per a ser destinades a vials, les parcel·les 5a, 5b i 5c del polígon Font de Sant Lluís de València, que confronten amb el centre d'Ensenyament Secundari Ausiàs March que consten en l'Inventari General de Béns i Drets de la Generalitat Valenciana amb el codi A02/46/250/0390 amb la qualificació de béns patrimonials i que es descriuen a continuació:
  
Parcel·la 5a: parcel·la en forma de polígon irregular còncau, que envolta en part la parcel·la 90 del polígon de l'habitatge Font de Sant Lluís, es descriu determinant els seus costats i l'orientació d'aquests de la forma següent:
  
Partint del punt A, situat en la confluència de l'avinguda d'Ausiàs March amb el carrer d'Angel Villena, en direcció EN seguint el carrer d'Angel Villena a una distància de 14 metres trobem el punt B; del punt B, formant un angle de 90º en direcció SE i a una distància d'11 metres trobem el punt C, formant un angle de 90º en direcció EN i seguint la línia del carrer d'Angel Villena, a una distància de 79 metres trobem el punt D; del punt D i en direcció sud, seguint la corba de la carretera Font de Sant Lluís a una distància de 76 metres trobem el punt E; del punt E en direcció NO seguint la tanca de l'institut en una línia de 73 metres trobem el punt F; del punt F en direcció NO seguint la tanca de ciment de l'institut en una línia de 62 metres trobem el punt G; del punt G en direcció SE seguint la tanca de ciment de l'institut i una línia corba de 126 metres trobem el punt H; del punt H en direcció est en una línia corba de 10 metres es troba el punt I; del punt I en direcció est en una línia de 45 metres trobem el punt J que està sobre la línia límit del polígon; del punt J en direcció SO seguint la línia del límit del polígon a una distància de 56 metres es troba el punt K; del punt K en direcció oest i a una distància de 33'50 metres es troba el punt L; del punt L en direcció N-NO, en forma de corba, seguint la paral·lela a l'avinguda d'Ausiàs March, i a una distància de 158,50 metres es troba el punt A tancant el polígon.
  
Té una superfície de 4.569,02 m².
  
Parcel·la 5b: parcel·la en forma triangular, enclavada en el polígon de l'habitatge Font de Sant Lluís, es descriuen els seus costats i l'orientació d'aquests de la forma següent:
  
Partint del punt M situat en la carretera Font de Sant Lluís i en direcció est a una distància de 20 metres es troba el punt N; del punt N en direcció SO i a una distància de 18 metres trobem el punt O situat en la carretera Font de Sant Lluís; del punt O en direcció nord seguint la carretera Font de Sant Lluís i a una distància de 12,5 metres trobem el punt M tancant així el triangle.
  
Té una superfície de 97,28 m².
  
Parcel·la 5c: parcel·la en forma triangular, en la part sud del polígon de l'habitatge Font de Sant Lluís, es descriuen els seus costats i l'orientació d'aquests de la forma següent:
  
Partint del punt P situat en la carretera de la Font de Sant Lluís i en direcció SE i a una distància de 31 metres trobem el punt Q que se situa en la línia límit del polígon; del punt Q i seguint la línia del límit del polígon en direcció SO i a una distància de 8 metres es troba el punt R, que se situa en la confluència de la carretera Font de Sant Lluís i el límit del polígon; del punt R i en direcció nord a una distància de 35 metres seguint el traçat de la carretera Font de Sant Lluís trobem el punt P, tancant el triangle.
  
Té una superfície de 107,62 m².
  
Les parcel·les esmentades s'hauran de segregar de la finca número 25.823, inscrita en el Registre de la Propietat número 4 de València al tom 1.043, llibre 257 de la secció 3ª de Russafa, foli 125, inscripció 1ª.
  
Atesa la seua qualificació urbanística de vials, no consta referència cadastral d'aquestes.
  
Article 3
  
La cessió assenyalada en el punt anterior queda condicionada al fet que l'Ajuntament de València mantinga, de forma definitiva, la destinació per a la qual es cedeixen les parcel·les, és a dir, el de vials. En el cas d'incompliment de la finalitat esmentada les parcel·les revertiran al patrimoni de la Generalitat Valenciana.
  
Disposició final
  
La Conselleria d'Economia, Hisenda i Ocupació durà a terme els tràmits necessaris per a fer efectiu el que disposa aquest decret.
  
València, 5 de setembre de 2000
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller d'Economia, Hisenda i Ocupació,